**1-ANKIMIMI PËR PAJISJET MJKEKËSORE**

Duke u bazuar në ligjin Nr.89/2014 “Për Pajisjet Mjekësore”, të ndryshuar, Neni 31 thuhet shprehimisht se:

**Ankimi**

1. Shqyrtimi, marrja e vendimit përfundimtar dhe ankimi ndaj vendimit të marrë, sipas neneve, bëhen në përputhje me legjislacionin për inspektimin.

2. Ekzekutimi i dënimeve me gjobë, sipas neneve të këtij ligji, bëhet në përputhje me Legjislacionin në fuqi për kundërvajtjet administrative.

**2-ANKIMIMI PËR INSPEKTIMET**

Bazuar ne “LIGJ Nr.10 433, datë 16.6.2011 PËR INSPEKTIMIN NË REPUBLIKËN E SHQIPËRISË” Neni 51 “***Ankimi ndaj vendimit përfundimtar të inspektimit***” Pika 1,2,3,4 citon

1. Ankimi administrativ kundër vendimeve përfundimtare në fushën e inspektimit paraqitet dhe shqyrtohet sipas dispozitave të Kodit të Procedurave Administrative.

 2. Përveçse kur parashikohet ndryshe nga ligji i posaçëm "Organi epror", sipas Kodit të Procedurave Administrative, është një njësi apo trupë kolegjiale ankimi, posaçërisht e krijuar brenda inspektoratit shtetëror, organit të varësisë, pjesë e të cilit është inspektorati shtetëror, apo njësisë vendore përkatëse dhe që ka në përbërje nëpunës të pavarur nga ata të përfshirë në marrjen e vendimit të ankimuar.

3. Organizimi i organit epror, sipas pikës 2 të këtij neni, për çdo inspektorat shtetëror përcaktohet nga Këshilli i Ministrave. Për inspektimet në juridiksionin e qeverisjes vendore, përveçse kur parashikohet ndryshe nga ligji, organizimi i organit epror përcaktohet nga këshilli i njësisë së qeverisjes vendore përkatëse.

4. Përveçse kur parashikohet shprehimisht ndryshe nga ligji i posaçëm, paraqitja e ankimit administrativ pezullon ekzekutimin e vendimit përfundimtar të ankimuar, por nuk cenon ekzekutimin e masave urgjente të marra sipas nenit 43 të këtij ligji.